ตุ่มที่ขึ้นมาจะคล้ายยุงกัดค่ะแต่ตุ่มจะใหญ่กว่าบ้างเล็กกว่าบ้าง สังเกตตัวเองคือจะขึ้นช่วงร่างกายของตัวเองรู้สึกเย็นค่ะ หรือบางทีข้อศอกไปถูกับโต๊ะเวลาเรียนก็จะขึ้น แล้วตุ่มมันจะแดงค่ะคันด้วยยิ่งเกายิ่งใหญ่กว่าเดิม แต่เป็นแล้วหายๆค่ะ แต่ก็อยากให้หายขาดเพราะอยู่ดีก็เป็น ตั้งแต่เกิดังไม่เคยเป็นภูมิแพ้ หรือลมพิษอะไรเลย อยากทราบว่าอาการพวกนี้ร้ายแรงมั้ยคะ แล้วต้องทำไงถึงจะหายขาด
สวัสดีค่ะ การวินิจฉัยที่เป็นไปได้-ผื่นลมพิษ ซึ่งเกิดได้จากหลายสาเหตุเช่นการเสียดสีกับสิ่งของ หรืออากาศที่เย็นจัด-ตุ่มถูกแมลงกัด จะเป็นตุ่มแดง คัน-ตุ่มจากผื่นผิวหนังอักเสบ มักเป็นปื้นแดง คัน เป็นตามข้อพับทั้ง 3 ภาวะที่กล่าวมา ไม่ใช่ภาวะร้ายแรงค่ะ สามารถรักษาให้หายขาด/ควบคุมได้ด้วยยารับประทานหรือยาทาเฉพาะที่ แนะนำพบแพทย์ทั่วไปหรือแพทย์ผิวหนังเพื่อตรวจดูลักษณะตุ่มเพิ่มเติมก่อนค่ะว่าเข้าได้กับโรคใดการดูแลตัวเองเบื้องต้น ไม่ไปแกะเกาบริเวณตุ่ม ใช้น้ำเปล่าสะอาดล้างภายนอก รับประทานยาแก้แพ้แก้คันได ใส่เสื้อผ้าที่ระบายอากาศได้ดีไม่อับชื้น หลีกเลี่ยงปัจจัยกระตุ้นที่ทำให้ผื่นขึ้น